[M1] [MX] [FX] اليوم راح نحكي عن موضوع مهم جدًا مهم لصحتكم مهم لصحة كل اللي بأرجلوا وراح احكي عن تجربتي الشخصية مع بعض أنواع الفحم [MX] أول نوع من انواع الفحم راح أتكلم عنه وهو النوع اللي حصلت مشكلة صحية مع أحد أصحابي بسببه طبعًا مش هو
[M1] [MX] اللي صار معه هسّا راح أحكيلكم القصة لكن مميزاته إنه سريع الإشتعال إنه قليل الرماد وإنه متواجد في كل مكان تقريبًا لكن هل هو صحي ضار مية بالمية لأنه كيميائي سريع الإشتعال شو بدو يكون يعني بصراحة يا اخي بدي أقعد أولع بالفحم ست ساعات وجوز هند ومش عارف شو ولمون يقلو طيب ماشي ولعتها بسرعة حرقت الراس لأنه فعليًا سريع الإشتعال يعني مخسر لأنه بتولعها بتذوب بسرعة ونارها حامية إذا إجت عليك بتلزق بإيدك مش بس بتحرقك [LX] أول عن أخر بدك تظلك
[M1] [MX] تقلب بالفحمة يعني أنا شخصيًا جربتوا وقعت بهذا الفخ أول ما بلشت أأرجل لكن اللي خلاني أكره هذا النوع من الفحم وأنا أصلًا بطلت استخدمه من زمان لكن كرهتو من بعد ما صاحب إلي قلي إنه مرة كان طالع مع خطيبتو خطيبتو عمرها ما أرجلت كان هو يأرجل حكتلو بصير أأرجل قلها أرجلي ما سحبت يمكن أربعة أو خمس سحبات أغمى عليها أخذوها على المستشفى الدكتور قلو الفحم اللي مستخدمه فحم كيميائي وكذا لما رجعوا على القهوة لاقوهم بستخدموا فحم سرهلش تاعه هو مش بس ضار هو بدمر الصحة
[M1] [MX] ثاني نوع من انواع الفحم معانا اليوم اللي هو فحم أشجار الليمون والبرتقال اللي هو الفحم الطبيعي المتواجد بكثرة بمعظم الأسواق ومعظم البلدان العربية طبعًا هذا الفحم يعد يمكن ثاني أفضل نوع من أنواع الفحم ليش لأنه هو طبيعي بشكل بحت يعني ما في مواد صناعية ثاني إشي إنه بتكون من الأشجار بطموه تحت التراب وكذا زيه زي فحم أشجار البلوط وأخيرًا وليس أخرًا أكيد كلنا جربناه وبنعرف إنه يعني بطلع رماد كثير لكن ما بحرق الراس
[M1] [MX] ما بطفي بسرعة فائقة خلينا نحكي وهو صحي بشكل يعني خلينا نحكي تقريبًا مية بالمية ليش لأنه مافي أي عمليات كيميائية تمت عليه علشان يصير سريع الإشتعال أو علشان يصير قليل الرماد أو كذا لكن بدك تنتبه لما تستخدم هذا النوع من الفحم لنقطتين إيدي سود من الفحم طبعًا [LX] لنقطتين اللي هو إنه في منه نوع للشوي ومنه نوع للأراجيل الشوي عادتًا بيجي بكون [FX] طويل جدًا لحد ما يولع وممكن يكون له رائحة وكذا وطعمة
[M1] [MX] يعني علشان اللي بستخدموها يعني بطلعوها بالاكل وكذا لما تيجي تشوي لكن الأراجيل بكونوا عاملينوا بطريقة ثانية أكيد اللي هو إنه يعني يولع ويعطيك حرارة لكن يكون أسرع بالإشتعال ويكون بالريحة والطعم ما يأثر على المعسل ثالث نوع فحم هو الفحم رقم واحد لمستخدمين الأرجيلة طبعًا لو تيجي تحكي لواحد صارلوا بأرجل سنين طويلة يعني سبعطشر سنة ثمنطعشر سنة تقلو فحم جوز هند بقلك والله العظيم اللي بستخدم هذا النوع من الفحم ما بعرف يأرجل لأنها صارت معي شخصيًا طبعًا
[M1] [MX] قهرني ليش لأنه حاليًا الفحم رقم واحد في العالم هو جوز الهند وهمه نوعين كوكو نارا وتانتينيم طبعا هذول النوعين يعني حاليًا متصدرين عنجد يعني عرش الفحم للأراجيل بالغرب مش عنا لكن اللي بدي أحكيه عن فحم قشور جوز الهند أولًا ما بأثر على الطعم ثانيًا يعد سريع الإشتعال نوعًا ما كونه معمول من قشور ثالثًا الأصلي ما بكون كثير الرماد رابعا ما إله ريحة ولا غله أي طعم يعني لو خيرتني بين أي نوع وفحم قشور
[M1] [MX] جوز الهند الأصلي طبعًا حختار قشور جوز الهند لكن حتى هذا الفحم في منه انواع وبما إنه الفحم الأكثر إستخدامًا في العالم والفحم الأفضل للارجيلة حاولت أجيبلكم كل الأنواع المطورحة بالسوق حاليًا علشان أعمللكم مقارنة بينها وأفرجيكم أنو الأفضل عندكم نوع بيجي بهذا الشكل هذا طبعًا يعني يعد مخرم بطريقة أو ما هو في قشور جوز الهند لكنه مخرم بطريقة علشان لما تولعوا وتحطوا الراس يعني كان يتهيأ لهم إنه حيدخل هوا من هون وحيظل
[M1] [MX] الفحم مولع طبعًا المفروض غمقوها شوي لأن هيك يعني كلام فاضي أول يمكن خمس دقايق كله بصير بمستوى واحد لكن المقارنة حتم بين الانواع المطروحة بالسوق أسوء نوع ممكن تشتريه من هذا الفحم اللي هو بيجي بهذا الشكل طبعًا كيف بدك تميزه بيجي ثقيل يعني أو أخبطه هسّا على حديدة حتسمعوا صوت كأنه حجر لما تولعه لون بجيك مائل للأسود أو للرمادي الداكن جدًا طبعًا هذا الفحم يعني كيميائي بشكل تام وانا إستخدمته من اول ربع
[M1] [MX] ساعة صرت أقح دليل إنه كيميائي ثاني نوعية اللي هي أقل جودة فيهم اللي هيه هذه بتيجي هيك أبصر كيف مطبلجة ومعمولة بطريقة غريبة جدًا لو تولعها يعني رمادها كثير بطلعلها ريحة وطعم َزي اللي قبلها برضو بطلعلها ريحة وطعم وهي على النار أصلًا بتقرف منها لأنه عنجد بتعبي ريحة المطبخ أو بتعبي ريحة الدار او بتعبي البرندا اللي قاعدة تولع فيها الفحم ريحة هسّا أفضل نوعين من فحم جوز الهند كيف بدك تميز بيناتهم بالنسبة إلي طبعًا مش شرط هذا النوع يعني بهذا الشكل لكن كيف بتميز إنه الأفضل
[M1] [MX] حتلاقي إنه المسامات في مسكرة طبقة وحدة أو لما تقارنوا مثلًا بنوعية الفحم اللي حكينا عنها أسوء نوع بتيجي مخشرمة بشكل أو ما يعني أبصر كيف إتطلع حتى من الجوانب بتحس إنها هذه مصبوبة صب يعني بطريقة صح بتحس هذه إنه فيها لمعة قوية عندك النوع يعني أفضل نوعين همّ هذول اللي بيجي هذه قريبة لمثيلاتها اللي قبلها لكنها بتتميز بإنها [FX] لكن في النوعية الأفضل من هالبتيجي بهذا الشكل كيف بدنا نميز منهم برضو على الخشرمة بتكون خشرمتها هذه موجودة لكن
[M1] [MX] قليلة جدًا بينما لو نتطلع عخشرمة هذه فش فيها اي نوع من أنواع الخشرمة بتيجي زي ما بتحكي صبة وحدة كانها حديدة لكنها أخف وحدة فيهم يعني لو نقارن كل الانواع بعيدًا عن الحجم يعني هذه مبينة يمكن انصح وحدة فيهم بس هي أخف وحدة فيهم هذه طويلة فكونا منها هذه بتيجي زي الحديدة بتيجي ثقيلة جدًا زي ما قلت كأنك قاعد تولع حجر وتحطه على الفحم أما هذه فعليُا فعليٌا فعليًا من أروع الأنواع شو أفضلهم على الصحة بصراحة ما
[M1] [MX] عندي كلام ثابت لكن قشور جوز الهند الأصلي هو الأفضل للصحة أشجار الليمون والبرتقال ممكن بطريقة أو ما كل باقي انواع الفحم بالذات سريع اللإشتعال مضرة للصحة بشكل بحت وما بنصح فيها بتاتًا لكن جوز الهند الأصلي هو أفضل شي ممكن تستخدمه لراس الأرجيلة وطبعًا لازم تتوخى الحذر بشغلة وحدة علشان ما تحرق المعسل بسرعة وما يصير طعم المعسل كأنك قاعد تأرجل فحم أو قاعد تارجل معسل محروق بدك تعاير الكمية اللي بتستخدمها
[M1] [MX] مقارنةً بالراس اللي عندك لو راس صغير ممكن تحتاج بس قحمة وحدة لو راس كبير ممكن تحتاج فحمتين جوانب طبعًا دايمُا انا بنصح علشان تتخلص من كل مشاكل المعسل إنك تخدم طريقة النفق تعمل المعسل على الجوانب وتعمله شفة ما تبعرف طريقة ححطلكم الرابط على الوصف عشان تشوفوه وبهذه الحالة ببس تستخدم يا فحمتين تحطوهم على الجونب يا إذا الراس عندك كبير تحط ثلاثة فحمات وبضل عليهم يعني تقريبًا زي ما ذكرت ساعة إلا ربع خلينا نحكي نص ساعة أقلها وإن شاء الله يكون عجبكم
[M1] [MX] الفيديو وانا حابب أشكر كل واحد اعاطاني كلمة شجعتني كل واحد بقلي إستمر كل واحد بقلي أي كلمة عنجد خلتني أتشجع إني أعمللكم فيديوهات أكثر وإن شاء الله مستمر أنا طول ما انتم متواجدين معاي وحنزللكم كل الطلبات اللي طلبتوها فيديوهات وإذا عجبك الفيديو كالعادة لا تنسى تضغط على زر أعجبني وإذا حابب يوصلك كل جديد وكل إشي بفيدك بعالم الأراجيل إضغط على زر الإشتراك والسلام عليكم ورحمة الله وبركاته